Morgentrafikken på E45 nordgående ved Sønderup var alvorligt udfordret mandag morgen. Et solouheld kort før rasteplads Himmerland i nordgående retning betød nemlig, at trafikken i godt en time sneglede sig afsted i overhalingsbanen mens politi og redningsmandskab arbejdede i det højre spor. Her var en personbil af indtil videre ukendte årsager forulykket, og føreren måtte af Nordjyllands Beredskab klippes fri. Ifølge vagtchef ved Nordjyllands Politi MIchael Elkjær er førerens tilskadekomst dog ikke alvorlig. Uheldet efterlod en flere kilometer lang kø, der nåede helt ned til Sønderup. Her forgrenede den sig ind på hovedvej A13 nordgående, der ender på E45. Uheldet skete klokken 7:12, og klokken 8:15 var uheldsstedet ryddet. Det tog dog længere tid at få opløst køen, men klokken 9.30 var der ingen spor af køkørsel tilbage. Situationen kan følges HER.

Referat:
Et uheld på motorvej E45 ved rasteplads Himmerland betød mandag morgen voldsom kø i nordgående retning.